Zlatko Burić
<s>Zlatko Burić (Osijek, Hrvatska, 13. svibnja 1953.) je hrvatski filmski i kazališni glumac.</s><s>Za sebe voli reći da je kulturni aktivist, odnosno kulturni radikal, prije nego glumac.</s>

<s>Životopis 
Rodio se u Osijeku.</s><s>U Osijeku je 1968. u sklopu Omladinskog studija osječkog Miniteatra ostvario prve glumačke nastupe, gdje su se okupljali ljubitelji Jimmyja Hendrixa vođeni zamišlju spajanja najboljeg iz masovne kulture s avangardom i visokom kulturom".</s><s>Školu za mlade glumce vodio je Branko Mešeg.</s><s>Školovao se i u Dramskom studiju Osijek.</s><s>1970-ih je u Zagrebu.</s><s>S nekolicinom zanesenjaka pokrenuo je Kugla glumište, jedne od najvažnijih kazališnih, multimedijalnih i interdisciplinarnih umjetničkih skupina.</s><s>Kugla glumište bilo je prethodnica nekolicine zagrebačkih kazališnih kuća i trupa.</s>

<s>U godinama osipanja Kugla glumišta, sa suprugom Dankinjom otišao je u Dansku, gdje su zasnovali obitelj.</s><s>Prvih godina radio je fizičke poslove, potom se uspio vratiti na kazališne daske.</s>

<s>Slijedi dolazak na televizijsku i filmsku pozornicu.</s><s>1990-ih je doba Burićeva uspona na toj pozornici.</s><s>1996. godine igrao je jednu od vodećih uloga u danskom trileru Pusher, koji je pozitivno ocijenilo i gledateljstvo i kritika, zatim u televizijskoj seriji Taxa od 1997. do 1999. i u danskoj hit seriji Karrusel – Circle of Desire (1998.).</s><s>2000-ih nastavio je u danskoj kinematografiji i koprodukcijskim filmovima: One Hell of a Christmas or The Claw  (SAD), Dirty Pretty Things (2002.), nastavku Pushera Pusher II 2004. i Pusher III 2005., Pistoleros (2007.) itd.</s><s>Obično je glumio iseljenike s Balkanskog poluotoka ili državljanina neke od bivših sovjetskih republika.</s><s>U drugoj polovici 2000-ih opet djeluje u Hrvatskoj, glumeći u Krležinoj U agoniji na daskama Teatra ITD, redatelja Branka Brezovca.</s><s>Dok je glumio u ovoj predstavi, dobio je poziv iz Hollywooda za odabir uloga.</s><s>Bio je u igri za ulogu ruskog milijardera u filmu Rolanda Emmericha "2012.".</s><s>Audicija i minuli rad osvojili su Emmericha, ljubitelj serijala Pusher, izabrali su Burića.</s>

<s>Filmografija 
 "Šutnja" kao Igor Kožul (2021.)
 "Mayday" kao Max (2021.)
 "Dopunska nastava" kao domar Drago (2019.)
 "Comic Sans" kao Bruno Despot (2018.)
 "Otac" (kratki film) kao otac (2017.)
 "Ne gledaj mi u pijat" kao Lazo (2016.)
 "Patrola na cesti" kao Vuko (2015.)
 "Zagrebačke priče" kao Pjer Kravosas (segment "Najpametnije naselje u državi") (2009.)</s>

<s>Izvori</s>

<s>Vanjske poveznice</s>

<s>Životopisi, Osijek
Hrvatski filmski glumci
Hrvatski kazališni glumci</s>

